עדיאל אמוראי

עדיאל אמוראי הידוע גם בכינויו עדי אמוראי (נולד ב-17 בפברואר 1934) הוא פוליטיקאי ישראלי, כיהן כחבר הכנסת מטעם המערך.

ביוגרפיה
עדי אמוראי נולד ברחובות. אביו, יעקב אמוראי, מורה וסופר, היה נשיא הסתדרות המורים הרביעי. לאחר שמשפחתו עברה לתל אביב, למד בתיכון עירוני א'. לאחר הצבא למד כלכלה, יחסים בינלאומיים ומינהל ציבורי באוניברסיטה העברית בירושלים. 

בשנת 1969 נבחר לראשונה לכנסת השביעית וכיהן בה כחבר הכנסת מטעם המערך הראשון מטעם חטיבת אחדות העבודה. בממשלות ישראל ה-21 וה-22 כיהן כסגן שר האוצר. כמו כן, היה חבר בוועדת הכספים, ועדת המשנה לתקציב הביטחון ובוועדת הכלכלה והוועדה לענייני ביקורת המדינה. בספטמבר 1985 התקבל בביתו של המנהיג החרדי הרב שך בשליחותו של ראש ממשלת ישראל שמעון פרס שרצה את תמיכתו של הרב שך ביוזמת פירוק ממשלת האחדות והקמת ממשלה צרה בראשותו. ב-1 בנובמבר 1988 פרש אמוראי מהכנסת והוחלף באורי סבג.

פעילות ציבורית 
 פעיל בתנועת המחנות העולים.
 פעיל במפלגת אחדות העבודה - פועלי ציון.
 מנהל הלשכה של שר הפנים ודובר המשרד. 
 יו"ר המועצה הישראלית לחילופי צעירים ונוער 1973 - 1984.
 יו"ר מועצת תנועות הנוער 1972 - 1984.
 יו"ר הדירקטוריון ומנכ"ל של חברת "נכסים מ.י." לטיפול במניות הבנקים 1988 - 1991.
 מנכ"ל הרשות לשיתוף פעולה תעשייתי (הרשפ"ת) 1992.
 יו"ר דירקטוריון חברת החשמל הישראלית 1992 - 1995.
 כחבר ועדת הכספים של הכנסת פעל להקמת קרן הקולנוע לעידוד סרטי איכות ישראלים.
 חבר הנהלת הקרן החדשה לקולנוע וטלוויזיה.
 חבר הנהלת המועצה הציבורית של נאמני בית החולים שניידר.
 יו"ר המועצה הציבורית של התזמורת הפילהרמונית הישראלית החל מראשית שנות ה-2000.

אמוראי משמש כיום יו"ר ועדת ההשקעות של אי.בי.אי. גמל בע"מ.

קישורים חיצוניים

הערות שוליים

בוגרי האוניברסיטה העברית בירושלים
דירקטורים ישראלים
חברי כנסת מטעם המערך עבודה-מפ"ם
מנכ"לי חברות ממשלתיות בישראל
יו"ר חברת החשמל
חברי הכנסת השביעית
חברי הכנסת השמינית
חברי הכנסת התשיעית
חברי הכנסת העשירית
חברי הכנסת האחת עשרה
בוגרי תיכון עירוני א' (תל אביב)
בוגרי המחנות העולים
ישראלים שנולדו ב-1934